钦定古今图书集成/历象汇编/岁功典/第008卷 > 《四景山水》张以宁
## 钦定古今图书集成/历象汇编/岁功典/第008卷 > 《四景山水》张以宁

春

山雨瀑如雪，林寒松未花。遥看飞阁起。知有梵王家。
一僧归得晚。云湿满袈裟。

夏

崖断石林合，风高云叶飘。人归雨脚外，高阁望中遥。
应是天台路，幽期在石桥。

秋

秋𪩘白云晚，霜林红树多。野桥山郭外，行子暮来过。
为问小摇落，江南今若何。

冬

寒月白千峰。林深路绝踪。遥知僧定起。疏响在高松。
亦欲剡溪去。其如山海重。